Държавен вестник, бр. 25, 2010 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  25
Раздел Х
Обучение и квалификация на  военнослужещите 
и цивилните служители
Чл. 110. (1) Военнослужещите имат право да 
кандидатстват и да се обучават за придобиване 
на образователно-квалификационна степен във 
военни и граждански висши училища, академии 
и колежи в страната и в чужбина.
(2) За обучение във военни и граждански 
висши училища или академии в страната во­
еннослужещите могат да кандидатстват и да 
се обучават за придобиване на образователно-
квалификационна степен след получаване на 
разрешение от министъра на отбраната.
(3) Рапорт за разрешение по ал. 2 се подава 
по команден ред до министъра на отбраната, 
придружен с обосновано становище за необхо­
димостта от обучението от съответния командир 
(началник) или ръководител. 
(4) Военнослужещите, получили разреше­
ние и приети за обучение по ал. 2, ползват 
допълнителен платен отпуск за кандидатстване 
и обучение във висшите военни  граждански 
училища или академии при условията на чл. 197, 
ал. 3 от Закона за отбраната и въоръжените 
сили на Република България.
(5) Военнослужещите, които не са получили 
разрешение за обучение за придобиване на об­
разователно-квалификационна степен във висши 
граждански и военни училища или академии 
в страната, могат да се обучават за собствена 
сметка, без да ползват допълнителен платен 
отпуск при условията  на ал. 4.
Чл. 111. (1) Офицерите могат да кандидат­
стват за обучение за придобиване на образо­
вателно-квалификационна степен „магистър“ 
във военна академия по специалности от про­
фесионално направление „Военно дело“ и по 
специалности от професионално направление 
„Национална сигурност“, ако притежават воен­
но звание „капитан“ („капитан-лейтенант“), в 
което са престояли не по-малко от две години, 
или по-високо военно звание. 
(2) Офицери могат да кандидатстват за 
обучение във военни академии не по-късно от 
навършване на 38-годишна възраст за редовна 
форма на обучение и 43-годишна възраст за 
задочна и дистанционна форма на обучение, 
а в генералщабен курс или в курс със статут, 
приравнен на него – не по-късно от навършване 
на 49-годишна възраст. 
(3) Изискванията на ал. 1 и 2 следва да са 
налице към 31 декември в годината на кан­
дидатстване. 
(4) Военнослужещите, които се обучават във 
военни академии в редовна форма на обучение, 
се вземат в специален щат на министъра на 
отбраната за срока на обучението. 
Чл. 112. (1) Офицери с висше медицинско 
образование могат да кандидатстват за придо­
биване на медицинска специалност най-рано 
две години след приемане на военна служба.
(2) Военнослужещите, на които е разреше­
но да се обучават по специалността „Право“ 
и които са се дипломирали и са определени 
за назначаване на длъжности, изискващи 
юридическа правоспособност, се назначават 
в специален щат на министъра на отбраната 
за преминаване на стаж като стажант-юрист.
Чл. 113. Военнослужещите могат да канди­
датстват и да се обучават за придобиване на 
образователна и научна степен „доктор“ след 
разрешение от министъра на отбраната при 
условията и по реда, определени с правилниците 
за устройството и дейността на съответните 
военни и граждански висши училища или 
академии в страната. 
Чл. 114. Военнослужещите могат да се обу­
чават във военни училища, академии и колежи 
в чужбина при условия и по ред, определени 
от министъра на отбраната в съответствие със 
споразуменията за военно сътрудничество в 
областта на обучението.
Чл. 115. (1) Придобитото образование във 
военни училища, академии и колежи в чужбина 
се признава при условия и по ред, определени 
с акт на Министерския съвет.
(2) Министърът на отбраната със своя за­
повед приравнява квалификацията, придобита 
във военни училища, академии и колежи в 
чужбина, към квалификацията, която се полу­
чава във военните академии и висшите военни 
училища в страната.
Чл. 116. (1) Войниците (матросите) могат 
да се обучават в професионалните сержант­
ски (старшински) колежи след прослужване 
на 3 години военна служба и номиниране от 
преките си командири (началници).
(2) Кандидатите по ал. 1 подават рапорт по 
команден ред.
(3) За времето на обучението в професи­
оналните сержантски (старшински) колежи 
военнослужещите се освобождават от длъжност 
и се вземат в специален щат на министъра на 
отбраната. 
Чл. 117. (1) Военнослужещите могат да се 
обучават в курсове за придобиване, повишава­
не на квалификацията и за преквалификация. 
(2) Условията и редът за  разработване и 
планиране на курсовете по ал. 1, както и за 
кандидатстване за обучение в тях се определят 
с акт на министъра на отбраната.
(3) Офицерите могат да се обучават в гене­
ралщабен курс или в курс със статут, приравнен 
на него, ако притежават военно звание „полко­
вник“ („капитан І ранг“), в което са престояли 
не по-малко от две години.
(4) В „стратегически курс“ могат да се обу­
чават офицерите от кариерно поле „командно“ 
с военно звание „подполковник“ и офицери с